A Republica de Chile ye un país situato en a estrimera sudueste d'America d'o Sud, chunto a l'Ocián Pacifico. Muga a lo norte con Perú, a lo noreste con Bolivia y a l'este con Archentina, deseparando-lo d'iste zaguer país a cordelera d'os Andes. O país s'estendilla de norte enta o sud dende os 17º29'57'S dica os 56º32'S en una estreita francha entre os Andes y l'Ocián Pacifico, ocupando una superficie de 756.950 km². A suya población ye de 15.980.912 habitants (estimación de 2005), con una densidat de población de 20 hab/km².